Savielly Tartakower

Savielly Grigoriewitsch Tartakower (ok Xavier Tartakower, Ksawery Tartakower; * 21. Februar 1887 in Rostow an' Don; † 5. Februar 1956 in Paris) weer en poolsch-franzöösch Schachmester un Schachbookschriever.

 Leven 
Savielly Tartakower wurr in Rostow an' Don as Söhn vun en öösterriekschen Vader un en poolsch Moder boren. As he twalf Johr olt weer, wurrn sien jöödsch Öllern bi en Pogrom umbrocht. Tartakower is denn nah Genf flücht un hett dor dat Gymnasium besöcht un ansluutend Rechtswetenschap un Literaturwetenschap an de Universität Genf un in Wien studeert, wo he ok sien Doktertitel (Dokter vun de Rechte) kreeg. An' Eersten Weltkrieg hett Tartakower as Offizier vun de öösterrieksch-ungaarsch Armee deelnommen. 

Da Schachspeel bedreev Tartakower as Beropsschachspeler. He hett tallriek Turniersiege schafft, dorünner in de Johren dat Turnier vun Hasting in de Johren 1927 (vör Edgar Colle un Frederick Yates) un 1928 (vör Lajos Steiner). Stilistisch hörr he mit Meester as Aaron Nimzowitsch un Richard Réti to de so nömmt hypermodern School.

Tartakower weer en begnadeter Schachbookschriever. Sien Hööftwark is Die hypermoderne Schachpartie. Af 1924 leev Tartakower in Frankriek. Wiels den Tweeten Weltkrieg weer he ünner dat Pseudonym G. Cartier Liddmaat vun de Free Franzöösch Strietkraften un harr dor den Rang vun en Leutnant inne. Nah den Fall vun Frankriek kunn he sück nah England retten.Chesshistory.com: Tartakower/Cartier (C.N. 4331)

He weer för sien Aphorismen bekannt, de nah sien Naam Tartakowerismen nömmt wurrn, to'n Bispeel:
 „De Drohung is immer starker as de Utführen.“
 „Dat is immer beter, de Steens (Figuren) vun sien Gegner to oppern.“
 „De Fehler sünd dor, um maakt to wurrn.“
 „De vörletzt Fehler winnt.“

De Schachgrootmeester un Psycholoog Reuben Fine hett hüm as en „Mann vun breet kulturelle Bildung, meesterhaften Spraakkundler, Dichter, hellen Kopp, Philosooph un ergötzlichen Ünnerholler“ beschreven.„… Tartakower was a student of law and literature before the First World War. He was a man of broad cultural attainement, a master linguist, a poet, a wit, a philosopher, and a most delightful conversationalist.“, Reuben Fine: The World's greatest chess games, Courier Cover 1983, Seite 141

Tartakower hett Polen bi de Schacholympiaden 1930, 1931, 1933, 1935, 1937 un 1939 vertreden, wobi he 1930 in Hamborg mit de poolsch Mannschap ok den Wettstried winnen kunn. An de poolsch Landsmeesterschapen hett he 1927, 1935 un 1937 deelnommen un wurr bi sien beid letzt Turnierdeelnahmen poolsch Meester. Nah dat Enn' vun den Tweeten Weltkrieg speel he för de franzöösch Natschonalmannschap bi de Schacholympiade 1950.

In dat glieker Johr kreeg he vun den Weltschachbund FIDE den nee inführt Grootmeestertitel in Würdigung vun sien spoodriek Schachloopbahn. 1953 wunn he in Paris noch de franzöösch Meesterschap.  

Sien best historsch Elo-Tall bedroog 2719 in' Januar 1921. Wenig later, in' März 1921, leeg he tietwielig up den darten Platz in de nahderhand berekent Weltranglist.

 Bidrääg to de Schachtheorie 

Nah Tartakower sünd tallriek Varianten in verscheeden Schachanspelen nömmt wurrn:
 An' bekanntsten is de Tartakower-Variante in dat Aflehnt Daamengambit, de nah de Tüüg 1.d2-d4 d7-d5 2.c2-c4 e7-e6 3.Sb1-c3 Sg8-f6 4.Lc1-g5 Lf8-e7 5.e2-e3 0-0 6.Sg1-f3 h7-h6 7.Lg5-h4 b7-b6 entsteiht un vun Tartakower in London 1922 gegen José Raúl Capablanca inführt wurr
 In de Caro-Kann-Verteidigung de Toogfolg 1.e2-e4 c7-c6 2.d2-d4 d7-d5 3.Sb1-c3 d5xe4 4.Sc3xe4 Sg8-f6 5.Se4xf6+ e7xf6
 In de Franzöössch Verteidigung de Variante 1.e2-e4 e7-e6 2.d2-d4 d7-d5 3.Sb1-c3 Sg8-f6 4.Lc1-g5 Lf8-e7 5.e4-e5 Sf6-e4 (vun Tartakower eerstmals 1907 in Wien gegen Rudolf Spielmann bruukt)
 In de Aljechin-Verteidigung dat Afspeel 1.e2-e4 Sg8-f6 2.e4-e5 Sf6-d5 3.d2-d4 d7-d6 4.c2-c4 Sd5-b6 5.f2-f4 d6xe5 6.f4xe5 Sb8-c6 7.Lc1-e3 Lc8-f5 8.Sb1-c3 e7-e6 9.Sg1-f3 Dd8-d7.

Ok dat Katalaansch Anspeel kreeg de Naam dör Savielly Tartakower. Denn bi dat Schachturnier van 1929 in Barcelona hebbt hüm de Organisatoren vun dit Turnier beden, en Anspeel to schaffen, de nah hör Region Katalonien benömmt wurrn sull.  Tartakower sülvst wurrd nich as tatsächlich Utfinner vun dit Anspeel beschreven. Sien besünner Verdeenst weer dat aber, dat he disse Speelwies systematisch ünnersöcht un salonfähig maakt hett. 

 Enekld Nahwiesen 

 Literatur 
 Savielly Tartakower: Tartakowers Glanzpartien 1905 - 1930. De Gruyter, Berlin 1956 (franzöösch Originaltitel: Tartakover vous parle)

 Weblenken 

 Tartakower up chessgames.com (engelsch)

Kategorie:Mann
Kategorie:Schachspeler
Kategorie:Börger von Polen
Kategorie:Börger von Frankriek
Kategorie:Schriever
Kategorie:Boren 1887
Kategorie:Storven 1956